தமிழக அரசியலில் அதியுச்ச அதிகாரத்தோடு வலம் வந்த தலைவர் ஒருவரின் மறைவுக்குப் பின்னரான தருணங்கள் இராணுவ ஒழுங்குடனும், திட்டமிடலுடனும் முன்னேடுக்கப்பட்டு வருகின்றன. தமிழக முதல்வர் ஜெயலலிதா ஜெயராமின் மறைவும், அவர் நோய்வாய்ப்பட்டு வைத்தியாசாலையில் அனுமதிக்கப்பட்டிருந்த நாட்களும் ஆயிரத்தெட்டுக் கேள்விகளால் நிறைந்தவை. அந்தக் கேள்விகள் பெரும்பாலானவற்றுக்கு இன்னமும் பதில்கள் ஏதும் சம்பந்தப்பட்டவர்களினால் வழங்கப்படவில்லை. ஆனால், ஜெயலலிதா ஜெயராம் என்கிற ஆளுமை தற்போது அரங்கில் இல்லை என்பது மாத்திரம் உண்மை. அந்த உண்மையை இயல்புக்கு மாறிய வேகத்துடன் உள்வாங்கி பிரதிபலித்ததில் அரசியல் அதிகாரத்தளம் முக்கியமானது.